CELEX: 31985R2574
Language: el
Date: 1985-09-12
Title: Κανονισμός (ΕΟΚ) αριθ. 2574/85 της Επιτροπής της 12ης Σεπτεμβρίου 1985 που καθορίζει, για τη δεύτερη δωδεκάμηνη περίοδο, τα ποσά της εισφοράς που αναφέρονται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

Avis juridique important

|

31985R2574

Κανονισμός (ΕΟΚ) αριθ. 2574/85 της Επιτροπής της 12ης Σεπτεμβρίου 1985 που καθορίζει, για τη δεύτερη δωδεκάμηνη περίοδο, τα ποσά της εισφοράς που αναφέρονται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 246 της 13/09/1985 σ. 0014 - 0014 Ισπανική ειδική έκδοση: Κεφάλαιο 03 τόμος 37 σ. 0229  Πορτογαλική ειδική έκδοση : Κεφάλαιο 03 τόμος 37 σ. 0229 

***** ΚΑΝΟΝΙΣΜΟΣ (ΕΟΚ) αριθ. 2574/85 ΤΗΣ ΕΠΙΤΡΟΠΗΣ  της 12ης Σεπτεμβρίου 1985  που καθορίζει, για την δεύτερη δωδεκάμηνη περίοδο, τα ποσά της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1305/85 (2), και ιδίως το άρθρο 11 στοιχείο α),  Εκτιμώντας:  ότι το άρθρο 5γ του κανονισμού (ΕΟΚ) αριθ. 804/68 καθιέρωσε εισφορά, την οποία οφείλει κάθε παραγωγός ή αγοραστής γάλακτος ή άλλων γαλακτοκομικών προϊόντων, για τις ποσότητες που υπερβαίνουν μια ετήσια ποσότητα αναφοράς· ότι τα ποσοστά της εισφοράς καθορίζονται στο άρθρο 1 του κανονισμού (ΕΟΚ) αριθ. 857/84·  ότι τα ποσά της εισφοράς πρέπει να καθορίζονται από την Επιτροπή δυνάμει του άρθρου 11 του κανονισμού (ΕΟΚ) αριθ. 857/84,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα ποσά της εισφοράς που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 857/84 για την δεύτερη δωδεκάμηνη περίοδο καθορίζονται σε:  - 20,88 ECU ανά 100 χιλιόγραμμα γάλακτος και ισοδυνάμου γάλακτος, σε περίπτωση εφαρμογής της εναλλακτικής λύσης Α,  - 27,84 ECU ανά 100 χιλιόγραμμα γάλακτος και ισοδυνάμου γάλακτος, σε περίπτωση εφαρμογής της εναλλακτικής λύσης Β, ή της εναλλακτικής λύσης Α, εφόσον οι ποσότητες αναφοράς δίδονται στις ομάδες παραγωγών και στις ενώσεις τους που αναφέρονται στο άρθρο 12 στοιχείο γ),  - 20,88 ECU ανά 100 χιλιόγραμμα γάλακτος και ισοδυνάμου γάλακτος, σε περίπτωση άμεσης πώλησης στην κατανάλωση.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Σεπτεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 90 της 1. 4. 1984, σ. 13.  (2) ΕΕ αριθ. L 137 της 27. 5. 1985, σ. 12.